open-index/open-wikipedia-markdown huggingface dataset:
வாயல்பாடு பட்டபிராமர் கோயில்

**வாயல்பாடு பட்டபிராமர் கோயில்** (தெலுங்கில்: *వాయల్పాడు పట్టాభి రామస్వామి ఆలయం*) என்பது தென்னிந்தியாவின், ஆந்திரப் பிரதேசத்தின், அன்னமய்யா மாவட்டத்தில் உள்ள வாயல்பாடு என்ற ஊரில் உள்ள ஒரு இராமர் கோயிலாகும்.

## அமைவிடம்
இக்கோயிலானது ஆந்திரப்பிரதேசத்தில் திருப்பதியில் இருந்து 129 கி.மீ. தொலைவில் உள்ளது. ஒரு காலத்தில் வாவில் மரங்கள் நிறைந்து காணப்பட்டதால் இப்பகுதி வாவில் பாடு என அழைக்கப்பட்டு பின்னர் வாயல்பாடு என திருந்து வழங்குகிறது.

## தொன்மம்
இராமரின் பட்டாபிசேக விழாவிற்கு சென்று ஜாம்பவான் தன் இருப்பிடம் நோக்கித் திரும்பிக்கொண்டிருந்தார். அப்போது வழியில் காணப்பட்ட ஒரு எறும்பு புற்றிலிருந்து ஒளி வருவதைக் கண்டார். ஜாம்பவான் அந்தப் புற்றை உடைத்துப் பார்த்தபோது அங்கே இராமர், சீதை உள்ளிட்டோரின் சிலைகள் கிடைத்தன. உடனே அங்கேயே இராமருக்கு கோயில் எழுப்பி ஜாம்பவான் வழிபட்டார் என்ற கதை இக்கோயில் குறித்து கூறப்படுகிறது.

## கோயில் அமைப்பு
இக்கோயிலானது நான்கு நிலை இராச கோபுரத்தைக் கொண்டுள்ளது. அதைக் கடந்து உள்ளே சென்றால் முன்மண்டபத்துக்கு அருகே உள்ள கருவறையில் பட்டாபிசேக கோலத்தில் இராமரும், சீதையும் வடக்கு நோக்கி உள்ளனர். இராமருக்கு இடதுபுறம் இலக்குவனும், சற்று பின்னால் சாமரம் வீசியபடி சத்ருகுணனும், சீதைக்கு சற்று பின்னால் சாமரம் வீசியபடி பரதனும் உள்ளனர். இங்குள்ள இராமர் தன் வலக்கையில் கிசா முத்திரையைக் காட்டியபடியும், இடது கையில் வரத ஸ்தம்பத்தை வழங்கியபடியும் உள்ளார். 

வெளியே அனுமனுக்கு தனி திருமுன் உள்ளது. பிரித்தானியர் ஆட்சிக் ஆட்சிக் காலத்தில் இப்பகுதியில் ஆட்சியராக இருந்த ஹேஸ்டிங்க்ஸ் என்பவரின் வயிற்று வலி இத்தல இறைவனை வேண்டியதால் குணமானதாக கூறப்படுகிறது. அதற்கு நன்றி தெரிவிக்கும் விதமாக கோயிலுக்கு முன்பாக நான்கு கால் மண்டபத்தை கட்டிக் கொடுத்துள்ளார் எனப்படுகிறது. 

## சிறப்புகள்
இத்தல இறைவன் மீது தாளபாக்கம் அன்னமாச்சார்யா 21 கீர்த்தனைகளை பாடியுள்ளார். கோயில் கருவறைமீது கலசத்துக்கு பதில் சுதர்சன சக்கரம் உள்ளது. இந்த ஊரைச் சுற்றி பகுதா ஆறு ஓடுகிறது.   

## நிருவாகம்
இக்கோயில் நிருவாகத்தை 1997 இல் திருப்பதி திருமலை தேவஸ்தானம் தன் பொறுப்பில் எடுத்துக் கொண்டது. 

## மேற்கோள்கள்

பகுப்பு:அன்னமய்யா மாவட்டம்
பகுப்பு:இராமர் கோயில்கள்
பகுப்பு:ஆந்திரப் பிரதேச இந்துக் கோயில்கள்
முன் மழலையர் பள்ளி

thumb|முன் மழலையர்ப் பள்ளி விளையாட்டு மைதானம்
**முன்-மழலையர் பள்ளி** (தாய்த்தமிழ்ப் பள்ளிகளில் **அரும்புகள்** என்று அழைக்கப்படுகின்றன) (*Pre-kindergarten* also called *pre-K* or *PK*)  என்பது அமெரிக்கா, கனடா, துருக்கி, கிரேக்கம் போன்ற நாடுகளில் ஐந்து வயதுக்குட்பட்ட குழந்தைகளுக்கான வகுப்பறை அடிப்படையிலான பாலர் பள்ளித் திட்டமாகும்.  இது பாலர் பள்ளி மூலமாகவோ அல்லது தொடக்கப்பள்ளிகளின் சேர்க்கை ஆண்டுக்குள்ளோ கற்பிக்கபடலாம். குழந்தைப் பருவக் கல்வியில் முன் மழலையர் பள்ளிகள் முக்கியப் பங்கு வகிக்கின்றன. இவை 1922 முதல் அமெரிக்காவில் உள்ளன. இவை பொதுவாக தனியார் அமைப்புகளால் நடத்தப்படுகின்றன. அமெரிக்காவின் கூட்டாட்சி நிதியுதவி பெற்ற முன் மழலையர் பள்ளி திட்டமான அமெரிக்க ஹெட் ஸ்டார்ட் திட்டம் 1967 இல் துவக்கப்பட்டது. இது குழந்தைகளை (குறிப்பாக பின்தங்கிய நிலையில் உள்ள குழந்தைகள்) பள்ளிகளை பள்ளிக்குத் தயார்படுத்தும் ஒரு திட்டமாகும்.

முன் மழலையர் பள்ளிகளானது  குழந்தையின் சமூக வளர்ச்சி, உடல் வளர்ச்சி, உணர்ச்சி வளர்ச்சி, அறிதிறன் வளர்ச்சி ஆகியவற்றில் *சமமாக* கவனம் செலுத்துவதன் மூலம்,  மற்ற குழந்தை பராமரிப்பு மையங்களிலிருந்து தங்களை வேறுபடுத்திக் கொள்கின்றன. &#x5B; *[[விக்கிப்பீடியா:சான்று தேவை|<span title="This claim needs references to reliable sources. (February 2019)">சான்று தேவை</span>]]* &#x5D; முன் மழலையர் பள்ளிகள் என்பது அமெரிக்கா போன்ற நாடுகளில் பொதுவாக பள்ளி நிர்வாகிகளின் மேற்பார்வையின் கீழ் செயல்படும் அரசுப் பள்ளியில் செயல்படுவதாகும். இவை மாநில அல்லது மத்திய அரசு நிதி மற்றும் தனியார் நன்கொடைகளால் முழுமையாக நிதியளிக்கப்படும். இந்தியா போன்ற நாடுகளில் பொதுவாக இவை தனாயாரால் நடத்தப்படுகின்றன.

## மேற்கோள்கள்

பகுப்பு:பள்ளி வகைகள்
பகுப்பு:கல்வி நிலைகள்
பகுப்பு:குழந்தைப் பருவம்
தூதி ஆறு

**தூதி ஆறு** (*Dudhi River*) இந்தியாவின் மத்தியப் பிரதேசத்தில் பாயும் ஓர் ஆறாகும். இது நருமதை ஆற்றின் துணை ஆறாகும். முக்கியமாக தூதி ஆறு சிந்த்வாரா மற்றும் நரசிங்பூர் மாவட்டங்களில் பாய்கிறது.

தேவ் பத்லா கோயிலுக்கு முன்னால் நேபாச்சு ஆறு உருவாகிறது. மற்றொரு இடத்திலிருந்து, மலைப்பகுதியில், தூதி ஆறு உருவாகிறது. இரண்டு ஆறுகளும் செகோர் மாவட்டத்தில் உள்ள முரவர் கிராமத்தில் ஒன்றாக இணைகின்றன.

## மேலும் காண்க
* நருமதை

## மேற்கோள்கள்

பகுப்பு:மத்தியப் பிரதேச ஆறுகள்
பகுப்பு:நருமதையின் துணை ஆறுகள்
இரெட்டிலி ஆறு

**இரெட்டிலி ஆறு** (*Retili River*) இந்தியாவின் மத்தியப் பிரதேசத்தில் பாயும் ஓர் ஆறாகும்.  மத்தியப் பிரதேசத்தின் கோபால்கர் கிராமத்திற்கு அருகில் உற்பத்தியாகி இராசத்தானின் பாரா மாவட்டத்தில் பாய்கிறது. கணேசுபுரா கிராமத்திற்கு (சிபா பரோட்டு) அருகில் அந்தேரி நதியில் இணைகிறது.

## மேற்கோள்கள்

பகுப்பு:மத்தியப் பிரதேச ஆறுகள்
பகுப்பு:இந்திய ஆறுகள்
கமலா கிருஷ்ணமூர்த்தி

**கமலா கிருஷ்ணமூர்த்தி** (*Kamala Krishnamurthy*, 22 சூன் 1922 – 31 திசம்பர் 2015) ஒரு கர்நாடக இசைப் பாடகர். இவர் திருவிதாங்கூர் இராச்சியத்தின் நாட்டுப் பண்ணை முதன் முதலில் பாடிய பெண் ஆவார்.

## இளமைக் காலம்
கமலா திருவிதாங்கூர் சமத்தானத்தில் ஸ்ரீனிவாசன் – ராஜலட்சுமி இணையருக்கு மகளாக 1922 சூன் 22 அன்று பிறந்தார். தந்தை ஆர். ஸ்ரீனிவாசன் (1887-1975) திருச்சியை அடுத்த திருவரங்கம் பகுதியைச் சேர்ந்தவர். சென்னை மாநிலக் கல்லூரியில் படித்து விட்டு திருவனந்தபுரம் மகாராஜா கல்லூரியில் கணிதப் பேராசிரியராகப் பணியாற்றினார். இவர் மேடைகளில் கதாகலாட்சேபங்களும் நடத்தி வந்துள்ளார். கமலாவும் தந்தையைப் போலவே இசையார்வம் கொண்டவராக இருந்த காரணத்தால், அவருடன் கதாகலாட்சேபங்களுக்கு ஆர்மோனியம் இசைத்துவந்த அப்பு பாகவதரை மகளுக்கு இசை கற்பிக்க ஏற்பாடு செய்தனர்.

## இசை வாழ்க்கை
கமலா தன்னுடைய ஏழாவது வயதிலேயே  ‘ராமதாஸ்’ என்ற மேடை நாடகத்தில் பாடி நடித்தார். இவர் தியாகராசர் இயற்றிய கமாஸ் ராகத்தில் அமைந்த, ‘சீதாபதி’,  ராகத்தில் அமைந்த *லாவண்யா ராமா* என்ற பாடலை மேடையில் பாடினார். இவருடைய பத்து வயதில் தியாகராசர் ஆராதனை விழாவில் தனிக் கச்சேரி செய்தார்.
1938-ஆம் ஆண்டில் கமலாவின் பதினைந்தாவது வயதில் *வஞ்சீச மங்களம்* பாடும் வாய்ப்பு கிடைத்தது. வஞ்சீச மங்களம் என்பது சேரரின் தலைநகர் வஞ்சியின் தலைவனான திருவஞ்சிக்குளம் வஞ்சிநாதனைப் பாடுவது போல அமைந்த ஒரு பாடல் . திருவிதாங்கூர் மன்னர்கள் சேரரின் வழிவந்தவர்கள் என்று சொல்லப்படுவதால் இது திருவிதாங்கூர் சமஸ்தானத்தின் நாட்டுப் பண் ஆனது. இதனை இயற்றியவர் எஸ். பரமேசுவர அய்யர்.  இந்தப் பாடலை, மதராஸ் நகரில் கமலா பாடிப் பதிவு செய்ய முசிரி சுப்பிரமணியம் ஏற்பாடு செய்தார். அதே இசைத்தட்டில் மன்னர் சுவாதித் திருநாளின் *கருணாகர மாதவா* என்ற பாடலையும் கமலா பாடியுள்ளார். திருவிதாங்கூர் சமஸ்தானம் இந்தியாவில் இணையும் வரை திருவனந்தபுரம் வானொலியில் நாள்தோறும் கலை நிகழ்ச்சிகள் தொடங்கும் முன்பும், இரவு நிகழ்வுகளின் முடிவிலும் கமலாவின் குரலில் *வஞ்சீச மங்களம்* ஒலித்தது. இவர் அனைத்திந்திய வானொலியிலும் பாடியுள்ளார்.

## இறப்பு
கமலா 2015 திசம்பர் 31 அன்று தன்னுடைய 93-வது அகவையில் காலமானார். 

## மேற்கோள்கள்

பகுப்பு:கருநாடக இசைப் பாடகர்கள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
பகுப்பு:1922 பிறப்புகள்
பகுப்பு:2015 இறப்புகள்
அட்சிங்கிமாரி

**அட்சிங்கிமாரி** (*Hatsingimari*), இந்தியாவின் அசாம் மாநிலத்தின் கீழ் அசாம் கோட்டத்தில் அமைந்த தெற்கு சல்மாரா மாவட்டத்தின் நிர்வாகத் தலைமையிடமும் கிராம ஊராட்சியும் ஆகும். இது அசாம் மாநிலத் தலைநகரான திஸ்பூருக்கு தென்கிழக்கே 234 கிலோ மீட்டர் தொலைவில் உள்ளது. இது துப்ரி மக்களவைத் தொகுதிக்கு உட்பட்டது. தெற்கு சல்மாரா மாவட்டம் 9 பிப்ரவரி 2016 இல் நிறுவப்பட்டது. 2011ஆம் ஆண்டின் கணக்கெடுப்பின்படி, அட்சிங்கிமாரி கிராம ஊராட்சியின் எழுத்தறிவு77.73% ஆக இருந்தது. சனவரி 26, 2016 இல் அசாமின் முதலமைச்சர் தருண் கோகய் தென் சல்மாரா-மன்காசர் உட்பட நான்கு மாவட்டங்களை நிருவாகத் தலைமையிடமாக அறிவித்தார். 

## சொற்பிறப்பியல்
அத்சிங்கிமாரி  அத் மற்றும் சிங்கிமாரி எனும் இரண்டு சொற்களைக் கொண்டது. அத் என்பதற்கு வாரந்திரச் சந்தை என்று பொருள். சிங்கிமாரி என்பதற்கு ஆற்றில் கெளிறு மீன்களைப் பிடித்தல் என்று பொருள்.
## புவியியல்
அத்சிங்கிமாரி அசாமின் தூர-மேற்கில் அமைந்துள்ளது. இதன் தெற்கில் மன்காசார் நகரமும், மேற்கில் பிரம்மபுத்திரா ஆற்றின் துணை ஆறான ஜிஞ்சிராம் ஆறு பாய்கிறது. மேலும் கிழக்கில் இம்மாவட்டம் மேகாலயா மாநிலத்துடன் எல்லையைப் பகிர்ந்து கொள்கிறது. இது இந்தியா-வங்காளதேசம் எல்லையிலிருந்து 3 கிலோ மீட்டர் தொலைவில் உள்ளது. 
## மேற்கோள்கள்

## வெளியிணைப்புகள்
*
*
*
*

பகுப்பு:அசாம் மாநிலத்திலுள்ள ஊர்களும் நகரங்களும்
டி. கே. மாதவன் (துடுப்பாட்ட வீரர்)

**டி. கே. மாதவன்** (*TK Madhavan*) என்று பிரபலமாக அறியப்படும் **குஞ்சிரன் மாதவன்**, 1956 முதல் 1967 வரை தமிழ்நாடு மற்றும் கேரள துடுப்பாட்ட அணிகளுக்காக 26 முதல் தரத் துடுப்பாட்டப் போடிகளில் விளையாடிய இந்திய துடுப்பாட்ட வீரர் ஆவார். மகாதேவன் நடுத்தர வேகப்பந்து வீச்சாளராக விளையாடினார். மேலும் இவர் அந்த காலத்தில் சிறப்பாக பந்துவீசி வந்த ச. க. பாசுகரனுடன் சேர்ந்து முன்னணி வேகப்பந்து வீச்சாளர்களில் ஒருவராகக் கருதப்பட்டார்.

## மேற்கோள்கள்

## வெளி இணைப்புகள்
* 

பகுப்பு:இந்தியத் துடுப்பாட்டக்காரர்கள்
பகுப்பு:தமிழ்நாடு துடுப்பாட்டக்காரர்கள்
பகுப்பு:வாழும் மக்கள்
பகுப்பு:1939 பிறப்புகள்
அம்ரென்

**அம்ரென்** (*Hamren*), இந்தியாவின் அசாம் மாநிலத்தின் நடு அசாம் கோட்டத்தில் அமைந்த மேற்கு கர்பி அங்லோங் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது அசாம் மாநிலத் தலைநகரான திஸ்பூருக்கு தென்கிழக்கே 159.1 கிலோ மீட்ட ர் தொலைவில் உள்ளது. இது திபு மக்களவைத் தொகுதிக்கு உட்பட்டது.
## புவியியல்
மலைப்பகுதியில் அமைந்த அம்ரென் ஊரில் பிரம்மபுத்திரா ஆற்றின் துணை ஆறான கோபிலி ஆறு பாய்கிறது. இதன் தெற்கில் மேகாலயா மாநிலம் மற்றும் போராபாணி ஏரி அமைந்துள்ளது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  7 வார்டுகள் கொண்ட அம்ரென் நகரத்தின்  மக்கள் தொகை 8,747 ஆகும். அதில் 4,420 ஆண்கள் மற்றும் 4,327 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  வீதம் உள்ளனர்.  பாலின விகிதம் 1000 ஆண்களுக்கு 979 பெண்கள் வீதம் உள்ளனர். சராசரி எழுத்தறிவு 86.31 % ஆக  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  2.03%  மற்றும் 78.15 %  வீதம்  உள்ளனர். இந்நகரத்தில்  இந்து சமயத்தினர் 73.67%, இசுலாமியர் 0.91%, கிறித்தவர்கள் 25.09% மற்றும் பிற சமயத்தினர்  0.32% வீதம்  உள்ளனர். 

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
பாத்சாலா

**பாத்சாலா** (*Pathsala*), இந்தியாவின் அசாம் மாநிலத்தின் கீழ் அசாம் கோட்டத்தில் அமைந்த பஜாலி மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும்.
இது அசாம் மாநிலத் தலைநகரான திஸ்பூருக்கு வடமேற்கே 111 கிலோ மீட்ட ர் தொலைவில் உள்ளது. 
## போக்குவரத்து
பாத்சாலா பாத்சாலா தொடருந்து நிலையத்திலிருந்ஹு  திஸ்பூர், குவகாத்தி,  போங்கைகாவொன், ரங்கியா, பார்பேட்டா ரோடு, அலிப்பூர்துவார், கொல்கத்தா போன்ற நகரங்களுக்கு தொடருந்துகள் செல்கிறது.

## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  4 வார்டுகளும், 2759 குடும்பங்களும் கொண்ட பாத்சாலா  நகரத்தின்  மக்கள் தொகை 11242 ஆகும். அதில் 5824 ஆண்கள் மற்றும் 5418 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 1040 உள்ளனர்.  பாலின விகிதம் 1000 ஆண்களுக்கு 930 பெண்கள் வீதம் உள்ளனர். சராசரி எழுத்தறிவு 84.21% ஆக  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 3.11% மற்றும் 1.89% வீதம் உள்ளனர். 

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
தமுல்பூர்

**தமுல்பூர்** (*Tamulpur*),வடகிழக்கு இந்தியாவின் அசாம் மாநிலத்தின் கீழ் அசாம் கோட்டத்தில் அமைந்த தமுல்பூர் மாவட்டத்தின் நிர்வாகத் தலைமையிடம்  ஆகும். இது போடோலாந்து பிரதேசத்தில் உள்ளது. அசாம் மாநிலத் தலைநகரான திஸ்பூருக்கு வடக்கே  87.6 கிலோ மீட்ட ர் தொலைவில் உள்ளது. 
## மக்கள் தொகைப் பரம்பல்
2011ஆம் ஆண்டின் இந்திய மக்கள் தொகைக் கணக்கெடுப்பின்படி  தமுல்பூரின் மக்கள் தொகை 547 ஆகும். அதில் 303 ஆண்கள் மற்றும் 244 பெண்கள் உள்ளனர். சராசரி எழுத்தறிவு  85.71%ஆக  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 07 மற்றும்  41வீதம்  உள்ளனர்.
## தொடருந்து நிலையம்
தமுல்பூரில் தொடருந்து நிலையம் இல்லை. தமுல்பூருக்கு தென்மேற்கே 42.7  கிலோ மீட்டர் தொலைவில் நல்பாரி மாவட்டத்தில் *திகு* தொடருந்து நிலையம் உள்ளது.
## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
குரோக் (அரட்டை இயலி)

**குரோக்** (Grok (chatbot) என்பது xAI நிறுவனத்தால் உருவாக்கப்பட்ட ஒரு ஆக்கமுறை செயற்கை நுண்ணறிவினால் இதே பெயரிலான பெரிய மொழி மாதிரியைக் கொண்டு உருவாக்கப்பட்ட  அரட்டை இயலி ஆகும். இது 2023 ஆம் ஆண்டில் எலான் மஸ்க்கின் முன்முயற்சியாகத் தொடங்கப்பட்டது.  " நகைச்சுவை உணர்வு" கொண்டதாகவும், முன்னர் டுவிட்டர் என்று அழைக்கப்பட்ட சகோதரத் தளமான X ஐ நேரடியாக அணுகக்கூடியதாகவும் விளம்பரப்படுத்தப்படுகிறது. 

## பின்னணி

### திறந்த AI
மஸ்க் 2015 ஆம் ஆண்டில் சாம் ஆல்ட்மேனுடன் இணைந்து செநுஆராய்ச்சி நிறுவனமான ஓபின் ஏஐ என்பதை நிறுவினார். 2018 ஆம் ஆண்டு மஸ்க் நிறுவனத்தின் இயக்குநர் குழுவிலிருந்து வெளியேறினார், "OpenAI குழு செய்ய விரும்பிய சிலவற்றில் தனக்கு உடன்பாடு இல்லை" என்று தனது விலகலின் போது கூறினார். 

ஓபின் ஏஐ 2022 இல் சட்யிபிடி யும், மார்ச் 2023 இல் GPT-4 ஐயும் அறிமுகப்படுத்தியது.

### டுரூத்ஜிபிடி
ஏப்ரல் 2023 இல், *டக்கர் கார்ல்சன் டுநைட்டில்* ஒரு நேர்காணலில், எலான் மஸ்க், "டுரூத்ஜிபிடி" என்ற செநூவை அரட்டை இயலியினை உருவாக்க விரும்புவதாகக் கூறினார். இதனை "பிரபஞ்சத்தின் இயல்பைப் புரிந்துகொள்ள முயற்சிக்கும் அதிகபட்ச உண்மையைத் தேடும் செநு" என்று விவரித்தார். 

### குரோக்
டுரூத்ஜிபிடி பின்னர் "குரோக்" என்று அறியப்பட்டது, இது ராபர்ட் ஏ. ஐன்லைன் தனது 1961 ஆம் ஆண்டு அறிவியல் புனைகதைப் புதினமான *Stranger in a Strange Land* இல் ஒரு வகையான புரிதலை விவரிக்க உருவாக்கிய வினைச்சொல் ஆகும் . 

## இலச்சினைகள்

படிமம்:Grok_logo_(2023-2025).svg|alt=First Grok logo, used from November 2023 to January 2025| நவம்பர் 2023 முதல் சனவரி 2025 வரை பயன்படுத்தப்பட்ட முதல் குரோக் இலச்சினை.
படிமம்:Grok-2025-logo.svg|alt=Second Grok logo, used from January to February 2025| இரண்டாவது இலச்சினை, சனவரி முதல் பிப்ரவரி 2025 வரை பயன்படுத்தப்பட்டது.
படிமம்:Grok-feb-2025-logo.svg|alt=Third Grok logo, used since February 2025| பிப்ரவரி 2025 முதல் பயன்படுத்தப்படும் மூன்றாம் இலச்சினை.


## மேலும் காண்க

*

## மேற்கோள்கள்


பகுப்பு:டுவிட்டர்
பகுப்பு:அரட்டை இயலிகள்
ஆர்சனிக் மூவசைடு

**ஆர்சனிக் மூவசைடு** (*Arsenic triazide*) என்பது As(N3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆர்சனிக் டிரையசைடு, ஆர்சனசு டிரையசைடு என்ற பெயர்களாலும் இச்சேர்மம் அழைக்கப்படுகிறது. இது நச்சுத்தன்மையுடன் அதிர்ச்சி, உராய்வு உணர்திறன் கொண்ட வெள்ளை நிறத் திடப்பொருளாகும். 37 °செல்சியசு வெப்பநிலையில் உருகும். மேலும் வெப்பப்படுத்தும்போது வெடிக்கும். நச்சுத்தன்மை மற்றும் உணர்திறன் காரணமாக, ஆர்சனிக் மூவசைடு சேர்மத்திற்கான வணிக ரீதியான பயன்பாடுகள் இல்லை.

## தயாரிப்பு
ஆர்சனிக் மூவசைடு முதன்முதலில் தாமசு எம். கிளாபோட்கே என்பவரால் 1995 ஆம் ஆண்டு முக்குளோரோபுளோரோமீத்தேனில் 0 °செல்சியசு வெப்பநிலையில் ஆர்சனிக் முக்குளோரைடுடன்  சோடியம் அசைடு சேர்மத்தைச் சேர்த்து  வினைபுரியச் செய்து தயாரிக்கப்பட்டது:

:AsCl3 + 3 NaN3 → As(N3)3 + 3 NaCl

2004 ஆம் ஆண்டு கார்ல் ஓ. கிறிசுட்டே என்பவரால் ஆர்சனிக் முப்புளோரைடு மற்றும் மும்மெத்தில்சிலில் அசைடு ஆகியவற்றை வினை புரியச் செய்து மற்றொரு தயாரிப்பு முறை மூலம்  தூய்மையான ஆர்சனிக் மூவசைடு பெறப்பட்டது.

வாயு நிலையிலும் திட நிலையிலும், ஆர்சனிக் மூவசைடு 88.3° என்ற பிணைப்பு கோணத்துடன் ஆர்சனிக் அணுவைச் சுற்றி ஒரு முக்கோண பிரமிடு வடிவவியலை ஏற்றுக்கொள்கிறது. இந்த குறைந்த பிணைப்பு கோணம் பிணைப்பு ஆர்பிட்டால்களின் முக்கிய p- தன்மைக்குக் காரணம் ஆகும். இதன் புள்ளிக் குழு C3 ஆகும், அதாவது அசைடு குழுக்கள் சமமானவை அல்ல. இருப்பினும், திட நிலையில், ஆர்சனிக் மூவசைடு 7 என்ற ஒருங்கிணைப்பு எண்ணை அடைகிறது. இது வாயு கட்டத்தின் ஒருங்கிணைப்பு எண்ணிலிருந்து வேறுபட்டு 4 என்ற ஒருங்கிணைப்பு எண்ணைக் கொண்டுள்ளது.

## அணைவுச் சேர்மங்கள்
தொடர்புடைய அசிடோ ஆர்சனிக்(III) அணைவுச் சேர்மங்கள்  அறியப்படுகின்றன. எடுத்துக்காட்டாக டெட்ரா அசிடோஆர்சனேட்டு(III) எதிர்மின் அயனி (As(N3)4–).  இது டெட்ராமெத்திலமோனியம் டெட்ரா அசிடோ ஆர்சனேட்டு(III) அணைவில் காணப்படுகிறது. 

## மேற்கோள்கள்

பகுப்பு:அசைடுகள்
பகுப்பு:ஆர்சனிக்(III) சேர்மங்கள்
செட்டிநாடு கொட்டான்

**செட்டிநாடு கொட்டான்** (*Chettinad Kottan*) என்பது இந்திய மாநிலமான தமிழ்நாட்டின் செட்டிநாடு பகுதியில் பனை ஓலைகளிலிருந்து நெய்யப்படும் ஒரு வகைக் கூடை ஆகும். இதற்கு 2012–13ஆம் ஆண்டில் புவிசார் குறியீடு தகுதி அறிவிக்கப்பட்டது.

## விளக்கம்
தமிழ்நாட்டின் செட்டிநாடு பகுதியில் உலர்ந்த பனை ஓலைகளிலிருந்து நெய்யப்படும் பாரம்பரியக் கூடைகள் செட்டிநாடு கொட்டன்கள் ஆகும். பனை ஓலைகள் பழுப்பு நிறமாக மாறும் வரை ஒரு வாரம் வெயிலில் உலர்த்தப்படுகின்றன. "சத்யாகம்" எனப்படும் ஊசி போன்ற கருவியைப் பயன்படுத்தி மைய நரம்புகள் அகற்றப்பட்டு, தனிப்பட்ட இலைத் தண்டு கையால் பிரிக்கப்படுகின்றன. பிரித்தெடுக்கப்பட்ட இலையினை மென்மையாக்கத் தண்ணீரில் ஊறவைக்கப்பட்டு தேவையான அளவில் வெட்டப்படுகின்றன. இலைகளுக்கு வண்ணம் தீட்டக் கரிமச் சாயங்கள் பயன்படுத்தப்படுகின்றன. இந்தப் பனைக் கீற்றுகளைக் கொண்டு கைகளால் ஒரு சிக்கலான வடிவத்தில் கொட்டான் நெய்யப்படுகின்றன. கொட்டானின் வலிமையை அதிகரிக்க விளிம்புகளில் பல அடுக்குகளாகப் பின்னப்படுகிறது. மேலும் இந்த ஓரங்களில் இவற்றை நிலையாக வைத்திருக்க நூல்களால் இணைக்கப்படுகிறது.

## மேற்கோள்கள்

பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:தமிழ்நாட்டுப் பண்பாடு
பகுப்பு:தமிழ்நாட்டுப் பொருளாதாரம்
ஹவாய் (அருணாச்சலப் பிரதேசம்)

**ஹவாய்** (*Hawai*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள அஞ்சாவ் மாவட்டத்தின் நிர்வாகத் தலைமையிடமும் பேரூராட்சியும் ஆகும்.  இது அருணாச்சலப் பிரதேசத்தின் தலைநகரான இட்டாநகருக்கு  வடகிழக்கே 536 கிலோ மீட்ட ர் தொலைவில் உள்ளது. இந்த ஊர் இமயமலையில் 1296 மீட்டர் உயரத்தில் உள்ளது. பிரம்மபுத்திரா ஆற்றின் துணை ஆறான லோகித் ஆறு ஹவாய் ஊர் வழியாகப் பாய்கிறது. இந்த ஊர் இந்தியா-சீனா எல்லையிலிருந்து 80 கிலோ மீட்டர் தொலைவில் உள்ளது. 
## போக்குவரத்து
அருணாச்சலப் பிரதேசத்தின் தவாங் மாவட்டத் தலைமையிடமான திங்புவிலிருந்து ஹவாய் வழியாக இந்திய-சீனாவை பிரிக்கும் மெக்மோகன் கோடு வரை செல்லும்  தேசிய நெடுஞ்சாலை 13 திட்டத்தை இந்திய அரசு செயல்படுத்தி வருகிறது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகைக் கணக்கெடுப்பின்படி  187 குடியிருப்புகள் கொண்ட ஹவாய் பேரூராட்சியின் மக்கள் தொகை 982 ஆகும். அதில் 625 ஆண்கள் மற்றும்  357 பெண்கள் உள்ளனர். பாலின விகிதம் 1000 ஆண்களுக்கு  571 பெண்கள் வீதம் உள்ளனர். சராசரி எழுத்தறிவு  80.31 %ஆக  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0%  மற்றும் 45.01%  வீதம்  உள்ளனர். இந்நகரத்தில் இந்து சமயத்தினர் 87.78%, இசுலாமியர் 8.45%, சமணர்கள்  , பௌத்தர்கள் 1.32%, மற்றும் கிறித்தவர்கள் 2.44%, வீதம்  உள்ளனர்.
## மேற்கோள்கள்

பகுப்பு:அருணாசலப் பிரதேசத்திலுள்ள ஊர்களும் நகரங்களும்
பகுப்பு:அஞ்சாவ் மாவட்டம்
தோவாளை மாணிக்க மாலை

**தோவாளை மாணிக்க மாலை** (*Thovalai Manikka Malai*) என்பது தமிழ்நாட்டில் கன்னியாகுமரி மாவட்டம் தோவாளைப் பகுதிகளில் கோவில் வழிபாடுகளுக்காக மலர்களால் தயாரிக்கப்படும் ஒரு மாலை வகையாகும். சுமார் 100 ஆண்டுகளுக்கு மேலாக கோவில் திருவிழாக்களுக்காத் தயாரிக்கப்படும் இம்மாலை தற்பொழுது இந்திய புவிசார் குறியீடு தகுதியினைப் பெற்றுள்ளது.

## விளக்கம்
தோவாளை மாணிக்க மாலை பாரம்பரியமாக சிவப்பு, வெள்ளை அரளிப் பூக்களை சம்பா நார் பயன்படுத்தி தயாரிக்கப்படுகிறது. சம்பா நார் என்பது இப்பகுதி நீர்நிலைகளில் காணப்படும் நீண்ட புல் வகையாகும். மாலையின் பின்னணியில் காணப்படும் பச்சை பகுதி பொதுவாக நொச்சி இலைகளால் செய்யப்படுகிறது.
 
கன்னியாகுமரி மாவட்டம் திருவிதாங்கூர் சமசுதானத்தின் ஒரு பகுதியாக இருந்த காலத்தில் திருவிதாங்கூரில் நடைபெறும் கோவில், அரச விழாக்களுக்கு தோவாளையிலிருந்து பூக்கள் கட்டப்பட்டு மாலைகளாக அனுப்பப்பட்டன. இந்த மாலைகல் கட்டப்பட்ட விதத்தில் மாணிக்கம் பதித்தது போல இருந்ததால் இது மாணிக்க மாலை எனப் பெயர் பெற்றது. சுமார் ஐந்து மணி நேரம் வரை இந்த மாலையினைத் தொடுக்க ஆகும் காலம். தற்பொழுது சிறப்பு நிகழ்வுகளிலும் இம்மாலைகள் அலங்காரத்திற்காகப் பயன்படுத்தப்படுகின்றன.
## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்

## மேற்கோள்கள்

பகுப்பு:புவிசார் குறியீடு பெற்ற தமிழ்நாட்டுப் பொருட்கள்
அஸ்வத் மாரிமுத்து

**அஸ்வத் மாரிமுத்து** (*Ashwath Marimuthu*) என்பவர் ஒரு இந்தியத் திரைப்பட இயக்குநரும் திரைக்கதை எழுத்தாளரும் ஆவார்.  இவர் தமிழ்த் திரைப்படத் துறையில் பணியாற்றுகிறார். 2020 ஆம் ஆண்டு வெளியான *[[ஓ மை கடவுளே]]* படத்தின் மூலம் இயக்குநராக அறிமுகமானார். இவரது இரண்டாவது தமிழ்த் திரைப்படமான *[[டிராகன் (2025 திரைப்படம்)|டிராகன்]]* 2025-ஆம் ஆண்டில் வெளியிடப்பட்டது. மேலும், இந்த ஆண்டில்  அதிக வசூல் செய்த தமிழ் படமாக மாறியது.

## தொழில் வாழ்க்கை
அஸ்வத் 2020 ஆம் ஆண்டில் *[[ஓ மை கடவுளே]]* என்ற படத்தின் மூலம் இயக்குநராக அறிமுகமானார். அசோக் செல்வன் மற்றும் ரித்திகா சிங் நடித்த *ஓ மை கடவுளே*, அதன் புதுமையான கதைக்களத்திற்காக பாராட்டுகளைப் பெற்றது. படத்தின் வெற்றி அஷ்வத்தை இத்திரைப்படத்தை தெலுங்கில் *ஓரி தேவுதா* என்ற பெயரில் மறு ஆக்கம் செய்ய வைத்தது.

2024 ஆம் ஆண்டில், அஸ்வத் தனது அடுத்த திரைப்படத்தை இயக்குநர்-நடிகர் பிரதீப் ரங்கநாதனுடன் ''டிராகன்'' என்ற பெயரில் அறிவித்தார். அஸ்வத் மற்றும் பிரதீப் பதின்ம ஆண்டு காலத்திற்கும் மேலாக நீண்டகால நட்பைப் பகிர்ந்து கொள்கிறார்கள். *டிராகன்* 2025 ஆம் ஆண்டில் விமர்சன ரீதியாக பாராட்டப்பட்டது, மேலும் 2024 ஆம் ஆண்டின் அதிக வசூல் செய்த தமிழ் திரைப்படமாக மாறியது. சிலம்பரசன் நடிக்கும்  அஸ்வத்தின் மூன்றாவது தமிழ் திரைப்படம் தற்போது தயாரிப்பில் உள்ளது.

## திரைப்பட உருவாக்க பாணி
பிராங்க் காப்ராவின் *இட்ஸ் எ வொண்டர்ஃபுல் லைஃப்* (1946) என்ற திரைப்படத்தை இவர் மீது ஆதிக்கம் செலுத்திய படங்களில் ஒன்றாக அஸ்வத் கருதுகிறார், மேலும் இவரது அனைத்துப் படங்களிலும் உத்வேகம் தரும் கருப்பொருளைப் பின்பற்ற முயற்சிக்கிறார்.

## திரைப்படவியல்

## விருதுகளும் அங்கீகாரமும்

## மேற்கோள்கள்

பகுப்பு:தெலுங்குத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
செப்பா

**செப்பா** (*Seppa*), வடகிழக்கு இந்தியாவின் அருணாச்சலப் பிரதேச மாநிலத்தில் உள்ள கிழக்கு காமெங் மாவட்டத்தின் நிர்வாகத் தலைமையிடமும் நகராட்சியும் ஆகும். இது அருணாச்சலப் பிரதேசத்தின் தலைநகரான இட்டாநகருக்கு வடமேற்கே  208.கிலோ மீட்டர் தொலைவிலும்,  அசாம் மாநிலத்தின் தேஜ்பூருக்கு  வடக்கே 188.7 கிலோ மீட்டர் தொலைவிலும் உள்ளது. கமெங் ஆறு செப்பா நகரம் வழியாகப் பாய்கிறது.
## மக்கள் தொகைப் பரம்பல்
2011ஆம்  ஆண்டின் இந்திய மக்கள் தொகைக் கணக்கெடுப்பின்படி  3,610 குடும்பங்கள் கொண்ட செப்பா பேரூராட்சியின்  மக்கள் தொகை 18,350  ஆகும். அதில் 9,269 ஆண்கள் மற்றும் 9,081  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 18.46%  வீதம் உள்ளனர்.  பாலின விகிதம் 1000 ஆண்களுக்கு  980  பெண்கள் வீதம் உள்ளனர். சராசரி எழுத்தறிவு 77.10%  ஆக  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 79.58% வீதம் உள்ளனர். இந்நகரத்தில்  இந்து சமயத்தினர் 23.55%, இசுலாமியர் 1.91%, பௌத்தர்கள் 1.28%, கிறித்தவர்கள் 42.92% மற்றும் பிற சமயத்தினர் 30.25% வீதம்  உள்ளனர்.
## மேற்கோள்கள்

 பகுப்பு:அருணாசலப் பிரதேசத்திலுள்ள ஊர்களும் நகரங்களும்
பகுப்பு:கிழக்கு காமெங் மாவட்டம்
திருப்புவனம் பட்டுச் சேலைகள்

**திருப்புவனம் பட்டுச் சேலைகள்** (*Thirubuvanam Silk Sarees*) என்பது இந்திய மாநிலமான தமிழ்நாட்டின் தஞ்சாவூர் மாவட்டத்தில் உள்ள திருப்புவனம் பகுதியில் நெய்யப்படும் ஒரு பட்டுப் புடவையாகும். இதற்கு 2018-19-இல் புவிசார் குறியீடு தகுதி அறிவிக்கப்பட்டது.

## விளக்கம்
தமிழ்நாட்டில் கும்பகோணம் அருகே உள்ள திருப்புவனம் பகுதியில் நெய்யப்பட்ட பட்டுப் புடவைகளும் இதில் அடங்கும். பட்டுப் புடவைகள் சுமார் 12  மீட்டர்) நீளமும், 4 அடி (1.2 மீட்டர்) அகலமும், 400 கிராம் (சரிகை இல்லாமல் 14 அவுன்ஸ்) எடையுள்ளதாக இருக்கும். விரிவான ச்ரிகை வேலைப்பாடுகள், அதிக நூல் எண்ணிக்கை கொண்ட விரிவான முந்தி, பல்லு வடிவமைப்புகளுக்கு இந்தப் புடவைகள் அறியப்படுகின்றன. நெசவாளர்கள் 1955-ஆம் ஆண்டில் நிறுவப்பட்ட திருப்புவனம் பட்டு கைத்தறி நெசவாளர் கூட்டுறவு உற்பத்தி மற்றும் விற்பனை சங்கம் நிறுவனம் (தைகோ) இந்தப் பட்டுப்புடவையினை உற்பத்தி செய்து விற்பனை செய்யும் ஒரு நிறுவனம் ஆகும்.

## மேற்கோள்கள்

பகுப்பு:தஞ்சாவூர் மாவட்டம்
பகுப்பு:தமிழ்நாட்டில் நெசவுத் தொழில்
பகுப்பு:இந்தியாவில் பட்டு
பகுப்பு:புடவைகள்
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
கொலோரியாங்

**கொலோரியாங்** (*Koloriang*), வடகிழக்கு இந்தியாவின் அருணாச்சலப் பிரதேசத்தில் உள்ள குருங் குமே மாவட்டத்தின் நிர்வாகத் தலைமையிடம் மற்றும் பேரூராட்சி  ஆகும். இது கடல்மட்டத்திலிருந்து 1040 மீட்டர் உயரத்தில் உள்ளது. மலைகளால் சூழ்ந்த இந்நகரம்  இந்தியா-திபெத் எல்லையை ஒட்டி அமைந்துள்ளது.இது சுபன்சிரி ஆற்றின் துணை ஆறான குரூங் ஆற்றின் இடது கரையில் அமைந்துள்ளது. இது அருணாச்சலப் பிரதேசத்தின் தலைநகரான இட்டாநகருக்கு  வடமேற்கில் 231.3 கிலோ மீட்ட ர் தொலைவில் உள்ளது.
## போக்குவரத்து
தேசிய நெடுஞ்சாலை 13 இந்நகரம் வழியாகச் செல்கிறது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  463 குடும்பங்கள் கொண்ட கொலோரியாங் பேரூராட்சியின்  மக்கள் தொகை   2,345 ஆகும்.  சராசரி எழுத்தறிவு  69.45 % ஆக  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 89.81 % வீதம்  உள்ளனர். இந்நகரத்தில்  இந்து சமயத்தினர் 10.15%, இசுலாமியர் 2.30% பௌத்தர்கள் 0.34%, கிறித்தவர்கள் 53.65%   மற்றும் பிற சமயத்தினர்  33.86% வீதம்  உள்ளனர்.
## மேற்கோள்கள்

 பகுப்பு:அருணாசலப் பிரதேசத்திலுள்ள ஊர்களும் நகரங்களும்
பகுப்பு:குருங் குமே மாவட்டம்
இட்டாகர் சட்டமன்றத் தொகுதி

**இட்டாகர் சட்டமன்றத் தொகுதி** (Itahar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. இட்டாகர், பாலூர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
ரோயிங்

**ரோயிங்** (*Roing*), வடகிழக்கு இந்தியாவின்அருணாச்சலப் பிரதேசம் மாநிலத்தில் உள்ள  கீழ் டிபாங் பள்ளத்தாக்கு மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு  வடகிழக்கே 336.6 கிலோ மீட்ட ர் தொலைவில் உள்ளது.
## போக்குவரத்து
பிரம்மபுத்திரா ஆறு ரோயிங் நகரத்தையும், அசாம் மாநிலத்தின் தின்சுகியா நகரத்தையும் பிரிக்கிறது. கோடைக்காலத்தில் பிரம்மபுத்திரா ஆற்றில் வெள்ளப் பெருக்கு ஏற்படுவதால் இரு நகரங்களுக்கு இடையே போக்குவரத்து தடைபடுகிறது. எனவே இப்பகுதியில் பாயும் பிரம்மபுத்திரா ஆற்றின் மீது பூபென் ஹசாரிகா பாலம் கட்டப்பட்டது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 2,617 குடும்பங்கள் கொண்ட  ரோயிங் நகரத்தின்  மக்கள் தொகை  11,389 ஆகும். அதில்  6,064 ஆண்கள் மற்றும்  5,325 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  10.16%வீதம் உள்ளனர்.  பாலின விகிதம் 1000 ஆண்களுக்கு  878 பெண்கள் வீதம் உள்ளனர். சராசரி எழுத்தறிவு  88.39% ஆக  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 29.81% வீதம்  உள்ளனர். இந்நகரத்தில்  இந்து சமயத்தினர் 62.82%, இசுலாமியர் 6.80%, பௌத்தர்கள் 4.83%, கிறித்தவர்கள் 12.00%,மற்றும் பிற சமயத்தினர்  13.54% வீதம்  உள்ளனர்.
## மேற்கோள்கள்

பகுப்பு:அருணாசலப் பிரதேசத்திலுள்ள ஊர்களும் நகரங்களும்
கீழ் டிபாங் பள்ளத்தாக்கு மாவட்டம்
யூபியா

**யூபியா** (*Yupia*), வடகிழக்கு இந்தியாவின் அருணாச்சலப் பிரதேசம் மாநிலததில் உள்ள  பபும் பரே மாவட்டத்தின் நிர்வாகத் தலைமையிடம் ஆகும்.இது அருணாச்சலப் பிரதேசத்தின் தலைநகரான இட்டாநகருக்கு 20 கிலோ மீட்ட ர் தொலைவில் உள்ளது.
## கல்வி
இந்நகரத்தில் தேசிய தொழில்நுட்பக் கழகம் உள்ளது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 161 குடும்பங்கள் கொண்ட யூபியா கிராம ஊராட்சியின்   மக்கள் தொகை  960 ஆகும்.  பாலின விகிதம் 1000 ஆண்களுக்கு  658 பெண்கள் வீதம் உள்ளனர். சராசரி எழுத்தறிவு 79.44% ஆக  உள்ளது.
## மேற்கோள்கள்

 பகுப்பு:அருணாசலப் பிரதேசத்திலுள்ள ஊர்களும் நகரங்களும்
கோவில்பட்டி கடலைமிட்டாய்

**கோவில்பட்டி கடலைமிட்டாய்** (*Kovilpatti Kadalai Mittai*) என்பது தமிழ்நாட்டின் தூத்துக்குடி மாவட்டம், கோவில்பட்டி மற்றும் அதன் சுற்றுவட்டாரப் பகுதிகளில் தயாரிக்கப்படும் ஒரு பிரபலமான இனிப்புப் பண்டமாகும். இக்கடலை மிட்டாய்க்கு, இந்திய அரசு 30 ஏப்ரல் 2020 அன்று அதிகாரப்பூர்வமாக புவிசார் குறியீடு வழங்கியது. இதற்கான புவிசார் குறியீடு சான்றிதழ் எண் 363 ஆகும்.

## வரலாறு
கோவில்பட்டி கடலை மிட்டாய் தயாரிப்பு சுமார் 1940-களின் முற்பகுதியில் தொடங்கியது. ஆரம்ப காலத்தில் வீடுகளில் செய்யப்படும் கடலை மிட்டாயானது உருண்டை வடிவில் தயார் செய்யப்பட்ட வர்த்தக ரீதியாக விற்பனை செய்வதற்கும், பொதியிடுவதற்கு வசதியாக சதுர வடிவில் தயார்செய்யப்பட்டு கோவில்பட்டியில் கடலை மிட்டாய் தயாரிப்பு மிகப்பெரிய குடிசைத் தொழிலாக வளர்ச்சி அடைந்தது.

## தயாரிப்பு மற்றும் சுவை
கோவில்பட்டி கடலை மிட்டாயின் தனித்துவமான சுவைக்குக் காரணம், அப்பகுதியின் மண் வளம் மற்றும் நீர் ஆகும். கரிசல் மண்ணில் விளையும் தரமான நிலக்கடலை மற்றும் கரிம வெல்லம் கடலைமிட்டாய் தயாரிப்பின் முக்கியப் மூலப்பொருட்களாகும். கடலை மிட்டாய் தயாரிக்கக் காய்ச்சப்படும் வெல்லப் பாகின் சுவை தாமிரபரணி ஆற்றுத் தண்ணீர் பயன்படுத்துவதால் மேலும் கூட்டுகிறது.

## ஏற்றுமதி
புவிசார் குறியீடு (GI Tag) கிடைத்த பிறகு, கோவில்பட்டி கடலை மிட்டாயின் சந்தை உலக அளவில் விரிவடைந்துள்ளது. தற்போது இங்கிருந்து கீழ்க்கண்ட நாடுகளுக்குக் கடலை மிட்டாய் ஏற்றுமதி செய்யப்படுகிறது.

## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்

## மேற்கோள்கள்

பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:தூத்துக்குடி மாவட்டம்
உலோரென்செனைட்டு

**உலோரென்செனைட்டு** (*Lorenzenite*) Na2Ti2Si2O9 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அரிய சோடியம் தைட்டானியம் சிலிக்கேட்டு கனிமமான  இது வும்நேர்ச்சாய்சதுரப் படிக அமைப்பில் காணப்படுகிறது.  நிறமற்றதாகவும், சாம்பல், இளஞ்சிவப்பு அல்லது பழுப்பு நிறப் படிகங்களாகவும் பல்வேறு விதமாகக் காணப்படுகிறது.

பன்னாட்டு கனிமவியல் சங்கம் உலோரென்செனைட்டு கனிமத்தை Lrz என்ற குறியீட்டால் அடையாளப்படுத்துகிறது.

முதன்முதலில் 1897 ஆம் ஆண்டு கிரீன்லாந்தின் நர்சர்சுக்கில் இருந்து பாறை மாதிரிகளில் அடையாளம் காணப்பட்டது. 1947 ஆம் ஆண்டு உருசியாவின்  கோலா தீபகற்பத்தில் 1920 ஆம் ஆண்டுகளில் கண்டுபிடிக்கப்பட்ட இராம்சாய்ட்டு (இப்போது உலோரென்செனைட்டின் ஒத்த பெயர்) கனிமத்தைப் போன்றது என்று கண்டுபிடிக்கப்பட்டது. உலோரென்செனைட்டு  வடக்கு கனடாவிலும் காணப்படுகிறது.

நெஃபலின் சினைட்டு என்ற புளுட்டோனிக் பாறை  மற்றும் பெக்மாடைட்டு எனப்படும் தீப்பாறை வகைகளில் ஏச்சிரின், நெஃபலின், மைக்ரோக்லைன், அர்ஃப்வெட்சோனைட்டு, எல்பிடைட்டு, உலோபரைட்டு, யூடியலைட்டு, ஆசுட்ரோபைலைட்டு, மாங்கன்-நெப்டியூனைட்டு, லாவனைட்டு, இரிங்கைட்டு, அபாடைட்டு, தைட்டனைட்டு மற்றும் இல்மனைட்டு ஆகிய கனிமங்களுடன்  இணைந்து காணப்படுகிறது.

டச்சு  கனிமவியலாளர் இயோகன்னசு  தியோடர் உலோரென்சென் (1855–1884) நினைவாக  பெயரிடப்பட்டது.

## மேற்கோள்கள்

பகுப்பு:தைட்டானியம் கனிமங்கள்
பகுப்பு:இனோசிலிக்கேட்டுகள்
பகுப்பு:நேர்ச்சாய்சதுரக் கனிமங்கள்
பகுப்பு:கனிமங்கள்
கொன்சா

**கொன்சா** (*Khonsa*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள திரப் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும்.கிழக்கு இமயமலைத் தொடரில் 1215 மீட்டர் உயரத்தில் உள்ளது.  இது அருணாச்சலப் பிரதேசத்தின் தலைநகரான இட்டாநகருக்கு  கிழக்கே 289.8 கிலோ மீட்ட ர் தொலைவிலும்; அசாம் மாநிலததின் தின்சுகியாவிற்கு தெற்கே 83.2 கிலோ மீட்டர் தொலைவிலும்; தியோமாலி நகரத்திலிருந்து 43 கிலோ மீட்டர் தொலைவிலும் உள்ளது. இங்கு வாஞ்சூ மற்றும் நோக்டி பழங்குடி மக்கள் அதிகம் வாழ்கின்றனர். இங்கு இராமகிருஷ்ணா-சாரதா மிஷன் மற்றும் கிறிஸ்து இராஜா பள்ளிக்கூடங்கள் உள்ளது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 2,100 குடும்பங்கள் கொண்ட கொன்சா பேரூராட்சியின்  மக்கள் தொகை 9,928 ஆகும். அதில் 5,768 ஆண்கள் மற்றும் 4,160 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.27%  வீதம் உள்ளனர்.  பாலின விகிதம் 1000 ஆண்களுக்கு 721 பெண்கள் வீதம் உள்ளனர். சராசரி எழுத்தறிவு  85.00% ஆக  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 45.87% வீதம்  உள்ளனர். இந்நகரத்தில்  இந்து சமயத்தினர் 53.08%, இசுலாமியர் 4.76%, பௌத்தர்கள் 2.82%, கிறித்தவர்கள் 34.89% மற்றும் பிற சமயத்தினர்  0.73% வீதம்  உள்ளனர்.
### மொழிகள்

## மேற்கோள்கள்

பகுப்பு:அருணாசலப் பிரதேசத்திலுள்ள ஊர்களும் நகரங்களும்
திரப் மாவட்டம்
தேசிய நெடுஞ்சாலை 173 (இந்தியா)

**தேசிய நெடுஞ்சாலை 173** (**தே. நெ. 173**)(*National Highway 173 (India)*) என்பது இந்தியாவின் தேசிய நெடுஞ்சாலை ஆகும். இது கருநாடகாவின் முடிகெரேயில் உருவாகி, வாசுதாரே, சிக்மகளூர், சாக்ரேபத்னா, கடூர், கோசதுர்கா வழியாகச் சித்ரதுர்காவில் முடிவடைகிறது. தற்போதுள்ள மாநில நெடுஞ்சாலையைத் தேசிய நெடுஞ்சாலையாக மாற்றிய பின்னர் தேசிய நெடுஞ்சாலை மேம்பாட்டு முகமையினால் சாலை அகலப்படுத்தும் திட்டம் நிறுத்தி வைக்கப்பட்டுள்ளது.

## மேலும் காண்க
* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

பகுப்பு:கருநாடகத்தில் தேசிய நெடுஞ்சாலைகள்
பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 373 (இந்தியா)

**தேசிய நெடுஞ்சாலை 373** (*National Highway 373 (India)*) என்பது பொதுவாக **தே. நெ. 373** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இதன் பழைய எண் தே. நெ. 75.  இது தேசிய நெடுஞ்சாலை 73-இன் கிளைச்சாலைபாதையாகும். தேசிய நெடுஞ்சாலை 373 இந்தியாவின் கருநாடக மாநிலத்தில் பயணிக்கிறது. இச்சாலை சிக்மகளூரூ ஏ. ஐ. டி. வட்டத்தில் தொடங்கி புள்ளி பிலிகெரேவில் முடிகிறது. இச்சாலை சிக்மகளூரு, ஹாசன், கோலனரசிப்புரா நகரங்களை இணைக்கின்றது.

## வழித்தடம்
தே. நெ. 373 கருநாடக மாநிலத்தில் சிக்மகளூர், பேலூர், ஹாசன், கோலனரசிப்புரா, கிருஷ்ணராஜநகரா, பிலிகெரே நகரங்கள் வழியாக செல்கிறது.

## மேலும் காண்க
* தேசிய நெடுஞ்சாலை 52 (இந்தியா)

## மேற்கோள்கள்

## வெளி இணைப்புகள்

* திறந்தவெளி தெரு வரைபடத்தில் என். எச். 373

பகுப்பு:கருநாடகத்தில் தேசிய நெடுஞ்சாலைகள்
பகுப்பு:இந்திய தேசிய நெடுஞ்சாலைகள்
கிசுமோண்டைன்

**கிசுமோண்டைன்** (*Gismondine*) CaAl2Si2O8·4(H2O)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒற்றைச்சரிவச்சுப் படிக அமைப்பில் கிசுமோண்டைன் படிகம் காணப்படுகிறது.

இத்தாலியக் கனிமவியலாளர் கார்லோ கியுசெப்பி கிசுமோண்டி நினைவாகக் கனிமத்திற்கு கிசுமோண்டைன் எனப்பெயரிடப்பட்டது. ஐசுலாந்து, அயர்லாந்து, இத்தாலி ஆகிய நாடுகளில் கிசுமோண்டைன் கனிமம் கிடைக்கிறது.

## மேற்கோள்கள்
* Encyclopædia Britannica online entry
*Gismondine data at webmineral.com

## வெளி இணைப்புகள்
*Structure type GIS

பகுப்பு:சியோலைட்டுகள்
பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
மீசோலைட்டு

**மீசோலைட்டு** (*Mesolite*) என்பது  Na2Ca2Si9Al6O30*8H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சியோலைட்டு கனிமக் குழுவில் நேட்ரோலைட்டு துணைக்குழு கனிமமாக இது வகைப்படுத்தப்படுகிறது. தோற்றத்தில் நேட்ரோலைட்டு கனிமம் போலவும் இது காணப்படுகிறது.

பன்னாட்டு கனிமவியல் சங்கம் மீசோலைட்டு கனிமத்தை Mes என்ற குறியீட்டால் அடையாளப்படுத்துகிறது.

மீசோலைட்டு கனிமம் நேர்ச்சாய்சதுரப் படிக அமைப்பில் படிகமாகிறது. பொதுவாக இழைகளாகவும், ஊசிவடிவப் பட்டகப் படிகங்களாகவும் உருவாகிறது. ஊசி போன்ற படிகங்களின் கதிர்வீச்சுத் தெளிப்புகள் அசாதாரணமானது அல்ல. ம்''சோலைட்டு  பளபளப்பில் கண்ணாடிபோன்றதாகும்.  தெளிவானது முதல் வெள்ளை நிறம் வரை காணப்படும்.  5 முதல் 5.5 வரையிலான  மோவின்  கடினத்தன்மையையும் 2.2 முதல் 2.4 வரையிலான குறைந்த ஒப்படர்த்தியும் கொண்டுள்ளது. மீசோலைட்டின் ஒளிவிலகல் குறியீட்டு மதிப்புகள்  nα=1.505 nβ=1.505 nγ=1.506 ஆகும்.

## தோற்றம்
மீசோலைட்டு முதன்முதலில் 1816 ஆம் ஆண்டு சிசிலியின் கட்டானியாவிற்கு அருகிலுள்ள சைக்ளோபியன் தீவுகளில் கண்டுபிடிக்கப்பட்டதாக விவரிக்கப்பட்டது. கிரேக்க மொழியில் மீசோசு என்ற சொல்லுக்கு "நடுத்தரம்" என்பது பொருளாகும். மீசோலைட்டு கனிமத்தின் இயைபு நேட்ரோலைட்டு மற்றும் சுகோலிசைட்டுக்கு இடையில் இருக்கிறது. மற்ற சியோலைட்டுகளைப் போலவே, மீசோலைட்டும் அமிக்டலாய்டல் பாசால்ட்டிலும், ஆண்டிசைட்டுகள் எனப்படும் எரிமலைப் பாறை மற்றும் நீர் வெப்ப நரம்புகளின் வெற்றிட நிரப்புதல்களாகக் காணப்படுகிறது.

## படங்கள்

File:Mesolite (6911826414).jpg|மீசோலைட்டு
File:Mesolite-Quartz-238750.jpg|மணிவடிவச் சிதல் உறையுடைய காளான் போன்ற மீசோலைட்டின் பாசால்ட் பாறையில் நிரப்பப்படாத குழி 
File:Mesolite spikes.jpg|இழைவடிவ படிகங்களில் உருவாகும் மீசோலைட்டு 
File:Mesolite-Thomsonite-44359.jpg|தாம்சோனைட்டிலிருந்து வளரும் மீசோலைட்டின் முடி போன்ற ஊசிவடிவப் படிகங்களின் ஒரு பை.
File:Mesolite, fibrous crystals.jpg|இந்தியாவின் புனே அருகே உள்ள குகைகளில் இருந்து எடுக்கப்பட்ட இழைவடிவ படிக மாதிரி.


## மேற்கோள்கள்

பகுப்பு:கனிமங்கள்
பகுப்பு:சியோலைட்டுகள்
பகுப்பு:சோடியம் கனிமங்கள்
பகுப்பு:கால்சியம் கனிமங்கள்
பகுப்பு:அலுமினியம் கனிமங்கள்
பகுப்பு:சிலிக்கேட்டு கனிமங்கள்
அனினி

**அனினி** (*Anini*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள மேல் டிபாங் பள்ளத்தாக்கு மாவட்டத்தின்  நிர்வாகத் தலைமையிடம் மற்றும் பேரூராட்சி ஆகும். இது இது அருணாச்சலப் பிரதேசத்தின் தலைநகரான இட்டாநகருக்கு வடகிழக்கே 562 கிலோ மீட்ட ர் தொலைவிலும்; அசாம் மாநிலத்தின் திப்ருகர் நகரத்திற்கு வடகிழக்கில் 382 கிலோ மீட்டர் தொலைவிலும் உள்ளது. இதன் அருகே அமைந்த நகரம் ரோயிங் நகரம் 235 கிலோ மீட்டர் தொலைவில் உள்ளது. இந்நகரத்தில் இடு மிஷ்மி மொழி பேசும் மலைவாழ் பழங்குடி மக்கள் அதிகம் வாழ்கின்றனர். 
## புவியியல்
 
 
திபாங் பள்ளத்தாக்கில் அமைந்த அனினி வட்டத்தில் திபாங் ஆறு பாய்கிறது. திபாங் வனவிலங்கு சரணாலயத்திற்கு தெற்கில் அனினி நகரம் அமைந்துள்ளது.
கிழக்கு இமயமலைத் தொடரின் அமைந்த அனினி நகரம், கடல்மட்டத்திலிருந்து 1968 மீட்டர் உயரத்தில் உள்ளது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  621 குடும்பங்கள் கொண்ட அனினி பேரூராட்சியின்  மக்கள் தொகை 2,384  ஆகும். அதில்1,316 ஆண்கள் மற்றும் 1,068 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.96% வீதம் உள்ளனர்.  பாலின விகிதம் 1000 ஆண்களுக்கு 812 பெண்கள் வீதம் உள்ளனர். சராசரி எழுத்தறிவு 84.05% ஆக  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 51.22 % வீதம்  உள்ளனர். இந்நகரத்தில்  இந்து சமயத்தினர் 52.77%, இசுலாமியர் 2.22%, பௌத்தர்கள் 1.64%, கிறித்தவர்கள் 6.38% மற்றும் பிற சமயத்தினர்  37.70% வீதம்  உள்ளனர்.
## மேற்கோள்கள்

 பகுப்பு:அருணாசலப் பிரதேசத்திலுள்ள ஊர்களும் நகரங்களும்
 மேல் டிபாங் பள்ளத்தாக்கு மாவட்டம்
இங்கியோங்

**இங்கியோங்** (*Yingkiong*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள மேல் சியாங் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும்.இது அருணாச்சலப் பிரதேசத்தின் தலைநகரான இட்டாநகருக்கு வடக்கே 250  கிலோ மீட்ட ர் தொலைவில் உள்ளது.இந்நகரத்திற்கு 1 கிலோ மீட்டர் தொலைவில் பிரம்மபுத்திரா ஆறு பாய்கிறது. 
## புவியியல்

கிழக்கு இமயமலைத் தொடரின் பள்ளத்தாக்கில் அமைந்த இங்கியோங் நகரத்தில் பிரம்மபுத்திரா ஆறு பாய்கிறது.இது கடல்மட்டத்திலிருந்து 200 மீட்டர் உயரத்தில் அமைந்துள்ளது.  
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 1,595 குடும்பங்கள் கொண்ட இங்கியோங் பேரூராட்சியின் மக்கள் தொகை 6,540  ஆகும். அதில்  3,364 ஆண்கள் மற்றும் 3,176  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.53% வீதம் உள்ளனர்.  பாலின விகிதம் 1000 ஆண்களுக்கு 944 பெண்கள் வீதம் உள்ளனர். சராசரி எழுத்தறிவு 79.17% ஆக  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 60.70% வீதம்  உள்ளனர். இந்நகரத்தில்  இந்து சமயத்தினர் 31.01%, இசுலாமியர் 3.03% பௌத்தர்கள் 1.79%, கிறித்தவர்கள் 16.22% மற்றும் பிற சமயத்தினர்  47.16%% வீதம்  உள்ளனர்.
## மேற்கோள்கள்

 பகுப்பு:அருணாசலப் பிரதேசத்திலுள்ள ஊர்களும் நகரங்களும்
தபோரிஜோ

**தபோரிஜோ** (*Daporijo*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள மேல் சுபன்சிரி மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரத்தில் சுபன்சிரி ஆறு பாய்கிறது. இது அருணாச்சலப் பிரதேசத்தின் தலைநகரான இட்டாநகருக்கு வடக்கே 264 கிலோமீட்டர் தொலைவில் உள்ளது.
## போக்குவரத்து
தபோரிஜோ நகரத்தில் தபோரிஜோ வானூர்தி நிலையம் உள்ளது.
## மக்கள் தொகை பரம்பல்
2011-ஆம் ஆண்டின் இந்திய மக்கள் தொகை கணக்கெடுப்பின்படி, 2,638 குடும்பங்கள் கொண்ட தபோரிஜோ  நகரத்தின் மக்கள் தொகை 13,405 ஆகும். அதில் 6,918 ஆண்கள் மற்றும் 6,487 பெண்கள் உள்ளனர். இதன் மக்கள் தொகையில் ஆறு வயதிற்குட்பட்ட குழந்தைகள் 13.47% வீதம் உள்ளனர். 1000 ஆண்களுக்கு 938 பெண்கள் என பாலின விகிதம் உள்ளது. சராசரி எழுத்தறிவு  79.47% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 77.31% வீதம்  உள்ளனர். இந்நகரத்தில் இந்து சமயத்தினர் 28.52%, இசுலாமியர் 2.01%, கிறித்தவர்கள் 12.31%, தொல்குடி சமயத்தினர் 55.60% மற்றும் பிற சமயத்தினர்  1.57% வீதம்  உள்ளனர்.
## மேற்கோள்கள்

பகுப்பு:அருணாசலப் பிரதேசத்திலுள்ள ஊர்களும் நகரங்களும்
மேல் சுபன்சிரி மாவட்டம்
லெம்மி

**லெம்மி** (*Lemmi*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள பக்கே-கேசாங் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு வடமேற்கே 125.2 கிலோமீட்டர் தொலைவில் உள்ளது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி லெம்மி பேரூராட்சியின்  மக்கள் தொகை 4,404 ஆகும்.  பெரும்பான்மையாக பழங்குடி மக்கள் வாழும் இந்நகரத்தில், பழங்குடிகளான நிஷி மக்களின் நிஷி மொழியை 3,223 பேரும், ஆங்கில மொழியை 1181 பேரும் பேசுகின்றனர்.
## மேற்கோள்கள்

 பகுப்பு:அருணாசலப் பிரதேசத்திலுள்ள ஊர்களும் நகரங்களும்
தேசிய நெடுஞ்சாலை 133அ (இந்தியா)

**தேசிய நெடுஞ்சாலை 133அ**, பொதுவாக தே. நெ. 133அ என்று அழைக்கப்படுகிறது. இது இந்தியாவின் ஒரு தேசிய நெடுஞ்சாலை ஆகும். இது தேசிய நெடுஞ்சாலை 33-இன் கிளைச்சாலை ஆகும். தே. நெ. 133அ இந்தியாவின் சார்க்கண்டு, மேற்கு வங்காளம் மாநிலங்கள் வழியாக செல்கிறது.

## வழித்தடம்
பர்கார்வா, பாகூர், நிமதலா

## சந்திப்புகள்
 பர்கார்வா அருகே தேசிய நெடுஞ்சாலை 33 உடன் முனையம்

நிம்தலா அருகே தேசிய நெடுஞ்சாலை 12 உடன் முனையம்

## மேம்பாட்டுத் திட்டம்
இந்திய தேசிய நெடுஞ்சாலை ஆணையம், இந்த நெடுஞ்சாலையை அம்புவா வழியாக தேசிய நெடுஞ்சாலை 12-இல் பெலேபுகூருடன் இணைக்கும் நீட்டிப்புடன் 4 வழிச் சாலையாக மேம்படுத்த திட்டமிட்டுள்ளது. இந்த நெடுஞ்சாலையின் மற்றொரு பகுதி பாகுட், முராராய் வழியாக செல்லும் தேசிய நெடுஞ்சாலை 12-இல் நல்காத்தியுடன் இணைக்கிறது. இது பாகல்பூர், கொல்கத்தா இடையேயான சாலை இணைப்பை மேம்படுத்தும். இதற்குச் சாலைப் போக்குவரத்து மற்றும் நெடுஞ்சாலை அமைச்சகம் ஏற்கனவே மேம்படுத்த ஒப்புதல் அளித்துள்ளது.

## மேலும் காண்க
* இந்திய தேசிய நெடுஞ்சாலை ஆணையம்

## மேற்கோள்கள்

## வெளி இணைப்புகள்
* திறந்தவெளி தெரு வரைபடத்தில் என். எச். 133ஏ
பகுப்பு:இந்திய தேசிய நெடுஞ்சாலைகள்
லோங்டிங்

**லோங்டிங்** (*Longding*), வடகிழக்கு இந்தியாவின் அருணாசலப் பிரதேசம் மாநிலத்தில் உள்ள லோங்டிங் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு கிழக்கே 308.4  கிலோ மீட்ட ர் தொலைவில் உள்ளது. கிழக்கு இமயமலைத் தொடரில் உள்ள  லோங்டிங் நகரம், கடல் மட்டத்திலிருந்து 693 மீட்டர்  (2274 அடி) உயரத்தில் உள்ளது. இதன் கோடைக்கால வெப்பம் 30*C வரையும், குளிர்கால வெப்பம் 15*C வரை உள்ளது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  926 குடும்பங்கள் கொண்ட  லோங்டிங் பேரூராட்சியின்  மக்கள் தொகை 4,234 ஆகும். அதில் 2,258 ஆண்கள் மற்றும் 1,976 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 16.93% வீதம் உள்ளனர்.  பாலின விகிதம் 1000 ஆண்களுக்கு 875 பெண்கள் வீதம் உள்ளனர். சராசரி எழுத்தறிவு 68.50% ஆக  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 81.88 %  வீதம்  உள்ளனர். இந்நகரத்தில்  இந்து சமயத்தினர் 19.44%, இசுலாமியர் 2.17%, பௌத்தர்கள் 0.90%, கிறித்தவர்கள் 75.96% மற்றும் பிற சமயத்தினர்  1.53% வீதம்  உள்ளனர்.
## மேற்கோள்கள்

 பகுப்பு:அருணாசலப் பிரதேசத்திலுள்ள ஊர்களும் நகரங்களும்
பகுப்பு:லோங்டிங் மாவட்டம்
பயோனீர் 11

**பயோனீர் 11 (Pioneer 11)** என்பது **பயோனீர் ஜி** எனவும் அழைக்கப்படும் தேசிய வானூர்தியியல் மற்றும் விண்வெளி நிர்வாக அமைப்பால் நிலைப்படுத்தப்பட்ட ஆளில்லா புறவெளித் தேட்ட விண்கலமாகும். இது 1973 ஆம் ஆண்டு ஏப்ரல் 5 ஆம் நாள் விண்ணில் ஏவப்பட்டது. இந்த விண்கலம் சிறுகோள் பட்டை, வியாழன் (கோள்), சனி (கோள்) ஆகியவற்றின் சுற்றுப்புறம், சூரியக் காற்று மற்றும் அண்டக் கதிர் ஆகியவற்றைப் பற்றி ஆய்விட நிலைநிறுத்தப்பட்டது. இந்த புறவெளித் தேட்ட விண்கலமானது சனிக்கோள் பற்றி புலனாய்வு செய்ய அனுப்பபப்பட்ட முதலாவதும் சிறுகோள்பட்டையின் வழியாக பயணித்த இரண்டாவதும் வியாழன் கோளிற்கருகில் பறந்த இரண்டாவதும் ஆகும். பிறகு, *பயோனீர் 11* சூரியக் குடும்பத்திலிருந்து விடுபட்ட இரண்டாவது செயற்கைப் பொருளாகவும் ஆனது. இதன் விடுபடு திசைவேகம் சூரியக்குடும்பத்திலிருந்து வெளிப்படுவதற்குப் போதுமானதாக இருந்தது. மின் தடைகள் மற்றும் ஆய்வுக்காக பறந்த தொலைவுகள் காரணமாக 1995 செப்டம்பர் 30 ஆம் நாள் விண்கலத்துடனான கடைசித் தொடர்பு நிகழ்ந்தது, மேலும், சிறப்பான கடைசி பொறியியல் ரீதியான தொடர்பு நவம்பர் 1995 நவம்பர் 24 ஆம் நாள் கிடைக்கப் பெற்றது.

## மேற்கோள்கள்

பகுப்பு:அமெரிக்க விண்வெளித் திட்டங்கள்
டாடோ

**டாடோ** (*Tato*), வடகிழக்கு இந்தியாவின்  அருணாச்சலப் பிரதேசம் மாநிலததில் ஷி யோமி மாவட்டத்தின் நிர்வாகத் தலைமையிடம் மற்றும் கிராம ஊராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு 201  கிலோ மீட்ட ர் தொலைவில் உள்ளது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  50  குடும்பங்கள் கொண்ட  டாடோ கிராம ஊராட்சியின்  மக்கள் தொகை  286 ஆகும். இதன் மக்கள் தொகையில் 278 பேர் பழங்குடி மக்கள் ஆவார். எழுத்தறிவு 27.78% ஆக உள்ளது.
## மேற்கோள்கள்

 பகுப்பு:அருணாசலப் பிரதேசத்திலுள்ள ஊர்களும் நகரங்களும்
தேசிய நெடுஞ்சாலை 161அஅ (இந்தியா)

**தேசிய நெடுஞ்சாலை 161அஅ** (*National Highway 161AA (India)*) பொதுவாக தே. நெ. 161அஅ என்று அழைக்கப்படுகிறது. இது இந்தியாவின் தேசிய நெடுஞ்சாலைகளுள் ஒன்றாகும். இது தேசிய நெடுஞ்சாலை 61-ன் வழியாகத் தேசிய நெடுஞ்சாலை 161 வழியாகச் செல்லும் ஒரு கிளைச்சாலையாகும். தே. நெ. சாலை-161அஅ இந்தியாவின் தெலங்காணா மாநிலத்தின் வழியாகச் செல்கிறது.

## வழித்தடம்
சங்கரெட்டி, நரசப்பூர், தூப்ரான், கஜ்வெல், பிரக்னாபூர், ஜகதீவ்பூர், புவனகிரி, சௌட்டுப்பால்.

## சந்திப்புகள்
:  சங்கரெட்டி அருகே  முனையம்
:  புவனகிரி அருகே  முனையம் 
:  சௌத்துப்பால் அருகே முனையம்

## மேலும் காண்க
* இந்திய தேசிய நெடுஞ்சாலை ஆணையம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் என். எச். 161ஏ. ஏ

பகுப்பு:இந்திய தேசிய நெடுஞ்சாலைகள்
யூக்ரிப்டைட்டு

**யூக்ரிப்டைட்டு** (*Eucryptite*) 	LiAlSiO4என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பன்னாட்டு கனிமவியல் சங்கம் யூக்ரிப்டைட்டு கனிமத்தை Ecpஎன்ற குறியீட்டால் அடையாளப்படுத்துகிறது.

இலித்தியம் தாங்கிய அலுமினிய சிலிக்கேட்டு கனிமமாக வகைப்படுத்தப்படும் இக்கனிமம் முக்கோண - சாய்சதுரப் பிழம்புரு படிக அமைப்பில் காணப்படுகிறது. பொதுவாக சிறுமணி முதல் பெரிய வடிவம் வரையில் போலி உருவவியல் ரீதியாக சுபோடுமீனைப் போல காணப்படுகிறது. எளிதில் நொறுங்கக் கூடியதாகவும் சங்குருவத்தில் தெளிவற்ற பிளவும் கொண்டுள்ளது. படிகத்தின் வழியாக ஒளிபுகும் மற்றும் ஒளி கசியும். நிறமற்றது முதல் வெள்ளை நிறமாகவும் பழுப்பு நிறமாகவிம் தோன்றும். 6.5 என்ற மோவின் கடினத்தன்மையையும் 2.67 என்ற ஒப்படர்த்தியும் கொண்டிருக்கும். ஒளியியல் ரீதியாக   nω = 1.570 - 1.573 மற்றும் nε = 1.583 - 1.587 என்ற ஒளிவிலகல் குறியீட்டு எண் மதிப்புகளுடன் நேர்மறை ஒற்றை அச்சை கொண்டிருக்கும். 

பொதுவாக ஆல்பைட்டு, சுபோடுமீன், பெட்டலைட்டு, அம்ப்லிகோனைட்டு, லெபிடோலைட்டு மற்றும் குவார்ட்சு ஆகிய கனிமங்களுடன் இணைந்து இலித்தியம் நிறைந்த பெக்மாடைட்டு பாறைகளில்  காணப்படுகிறது.

சுபோடுமீன் கனிமத்தின் இரண்டாம் நிலை மாற்ற விளைபொருளாகக் காணப்படுகிறது. முதன்முதலில் 1880 ஆம் ஆண்டு கனெக்டிகட்டின் பிராஞ்ச்வில்லே என்ற இடத்தில் காணப்பட்டதாக விவரிக்கப்பட்டது. ஆல்பைட்டு கனிமத்தில் பதிக்கப்பட்டு கிடைத்ததால், நன்கு மறைக்கப்பட்ட என்ற பொருளுக்கான கிரேக்க சொல்லில் இருந்து யூக்ரிப்டைட்டு என்ற பெயர் சூட்டப்பட்டது. 

## மேற்கோள்கள்

பகுப்பு:இலித்தியம் கனிமங்கள்
பகுப்பு:நெசோசிலிக்கேட்டுகள்
பகுப்பு:முக்கோணவமைப்புக் கனிமங்கள்
பகுப்பு:கனிமங்கள்
பகுப்பு:சிலிக்கேட்டு கனிமங்கள்
மோண்டிசெலைட்டு

**மோண்டிசெலைட்டு** (*Monticellite*) Ca(Mg,Fe)SiO4என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பன்னாட்டு கனிமவியல் சங்கம் மோண்டிசெலைட்டு கனிமத்தை Mtc – Kirஎன்ற குறியீட்டால் அடையாளப்படுத்துகிறது.

கிர்சுச்டைனைட்டு என்ற பெயராலும் மோண்டிசெலைட்டு கனிமம் அறியப்படுகிறது. ஆலிவைன் கனிமக் குழுவில் உள்ள சாம்பல் சிலிக்கேட்டு தாதுவாக வகைப்படுத்தப்பட்டுள்ளது. முறையே CaMgSiO4 மற்றும் CaFeSiO4 ஆகிய சேர்மங்களைக் கொண்டுள்ளது. பெரும்பாலான மோண்டிசெல்லைட்டுகள் தூய மெக்னீசியம் இறுதி-உறுப்பு அமைப்பைக் கொண்டுள்ளன. ஆனால் அரிதான பெரோன் மோண்டிசெல்லைட்டுகளும் மெக்னீசியோ-கிர்சுச்டைனைட்டும் இரும்பு இறுதி உறுப்பினராக 30 முதல் 75 மோல்.% வரை காணப்படுகின்றன. தூய கிர்சுச்டைனைட்டு கனிமப் படிகம் செயற்கை அமைப்புகளில் மட்டுமே காணப்படுகிறது. இத்தாலிய நாட்டு கனிமவியலாளர் தியோடோரோ மோண்டிசெல்லி (1759–1845) என்பவரின் நினைவாகப் மோண்டிசெலைட்டு எனப் பெயரிடப்பட்டது. கிர்சுச்டைனைட்டு கனிமம்  செருமன் நாட்டுப்புவியியலாளர் எகான் கிர்சுச்டைனின் நினைவாக கிர்சுச்டைனைட்டு எனப்  பெயரிடப்பட்டது.

குழுவின் மற்ற கனிமங்களைப் போலவே, மோண்டிசெலைட்டு மற்றும் கிர்சுச்டைனைட்டு ஆகியவையும்  படம் 1 இல் காட்டப்பட்டுள்ளபடி நேர்ச்சாய்சதுர அலகு செல்களைக் கொண்டுள்ளன (இடக் குழு Pbnm). இரும்பு மற்றும் மக்னீசியம் அயனிகள் M1 தலைகீழ் தளங்களில் அமைந்துள்ளன.  கால்சியம் அயனிகள் ஆடித் தளங்களில் M2 தளத்தை ஆக்கிரமித்துள்ளன. கால்சியம் இல்லாத ஆலிவைன்களான பார்சுடெரைட்டு மற்றும் பாயலைட்டு கனிமங்களை விட மோண்டிசெலைட்டின் அலகு செல் ஓரளவு பெரியதாகும். 

பார்சுடெரைட்டு மற்றும் பாயலைட்டு கனிமங்களின் அலகு செல்களின் அளவுகள்

a = 0.4815 நானோமீட்டர்
b = 1.108 நானோமீட்டர்
c = 0.637 நானோமீட்டர்

மோண்டிசெலைட்டு கனிமத்தின் அலகு செல் அளவுகள் 

a = 0.4875 நானோமீட்டர்
b = 1.1155 நானோமீட்டர்
c = 0.6438 நானோமீட்டர்

## படக் காட்சியகம்

File:Atomic_structure_of_olivine_1.png|*a* அச்சில் பார்க்கும் ஆலிவைனின் அணு அளவிலான அமைப்பு. ஆக்சிசன் சிவப்பு நிறத்திலும், சிலிக்கான் இளஞ்சிவப்பு நிறத்திலும், Mg, Fe மற்றும் Ca நீல நிறத்திலும் காட்டப்பட்டுள்ளன. கருப்பு செவ்வகத்தால் அலகு செல்லின் ஒரு துளி காட்டப்பட்டுள்ளது.
File:Kirschsteinite-111353.jpg|கிர்சுச்டைனைட்டின் நிறமற்றப் படிகங்கள்


## மேற்கோள்கள்

பகுப்பு:நெசோசிலிக்கேட்டுகள்
பகுப்பு:கனிமங்கள்
பகுப்பு:நேர்ச்சாய்சதுரக் கனிமங்கள்
தேசிய நெடுஞ்சாலை 161அ (இந்தியா)

**தேசிய நெடுஞ்சாலை 161அ** (*National Highway 161A (India)*), பொதுவாக தே. நெ. 161அ என அழைக்கப்படுகிறது. இது கருநாடகம், மகாராட்டிர மாநிலங்கள் வழியாகச் செல்லும் ஒரு தேசிய நெடுஞ்சாலையாகும். இதன் மொத்த நீளம் 507 கிலோமீட்டர் ஆகும். இது மகாராட்டிராவின் அகோட்டை நகரை கருநாடகாவின் பீடாருடன் இணைக்கிறது. தேசிய நெடுஞ்சாலை 161அ மத்திய தென்னிந்தியாவில் உள்ள அகோட், அகோலா, பார்சிதக்லி, மங்ருல்பர், மனோரா, திக்ராசு, அர்னி, மகூர், கின்வத், இமாயத்நகர், முட்கேட், வாகலா, முகேட் நகரங்களையும்  மகாராட்டிரா-கருநாடகா எல்லைகளையும் ஒன்றோடொன்று இணைக்கிறது. இது தேசிய நெடுஞ்சாலை 61-இன் கிளைச்சாலை ஆகும்.

## சந்திப்புகள்
* அகோலா தேசிய நெடுஞ்சாலை 6-ஐ இணைக்கும் வகையில் ஹஜிரா, சூரத், துலே, அகோலா, அமராவதி, நாக்பூர், துர்க், ராய்ப்பூர், மகாசமண்ட், சம்பல்பூர், துர்க்., கொல்கத்தா
* அகோலா, வாசிம், ஹிங்கோலி, நாந்தேட், சங்கரெட்டி, ஹைதராபாத் ஆகியவற்றை இணைக்கும் தேசிய நெடுஞ்சாலை 161 உடன் அகோலா
* கல்யாண், அகமதுநகர், பத்தார்டி, பர்பானி, பாஸ்மத், நாந்தேட், நிர்மல் ஆகியவற்றை இணைக்கும் தேசிய நெடுஞ்சாலை 222 உடன் நாந்தேட்டில்
* ரத்னகிரி, கோலாப்பூர், சாங்லி, பாந்தர்பூர், சோலாப்பூர், துல்ஜாபூர், லாத்தூர், நாந்தேட், ஆர்னி, யவத்மால், வர்தா, புட்டி போரி, நாக்பூர் ஆகியவற்றை இணைக்கும் தேசிய நெடுஞ்சாலை 204 உடன் நாந்தேட்டில்

## இணைக்கப்பட்ட மாநிலங்கள், மாவட்டங்கள், நகரங்களும் கிராமங்களும்
மகாராட்டிர மாநிலம்.

1. மகாராட்டிர மாநிலம்

* அகோட்
* அகோலா
* பார்ஷிதக்லி
* மங்கரூபிர்
* மனோரா
* திக்ராஸ்
* அர்னி
* மஹூர்
* கின்வத்
* சவார்கான் தண்டா
* ஹிமாயத்நகர்
* முட் கேட்
* வாகலா
* முகேஷ்

2. கருநாடக மாநிலம்

* ஆராத்
* போரல்
* ஜோனேகேரி
* காப்பெக்கரி
* சாந்த்புரா
* சாட்னல் கிராஸ்
* ஷெம்பல்லி கிராஸ்
* முஸ்தாபூர்
* கௌடகாவுன்
* பல்லூர்
* கௌத்தா
* ஜான்வாடா
* மார்க்கல்
* சிக்கேட்டை
* பீதர்

## மேலும் காண்க

* இந்தியாவில் உள்ள தேசிய நெடுஞ்சாலைகளின் பட்டியல்

## மேற்கோள்கள்

## வெளி இணைப்புகள்

* திறந்தவெளி தெரு வரைபடத்தில் NH 161A

பகுப்பு:கருநாடகத்தில் தேசிய நெடுஞ்சாலைகள்
பகுப்பு:இந்திய தேசிய நெடுஞ்சாலைகள்